दद्दा, श्री मैथिलि शरण गुप्त , उस समय राज्य सभा के M.P. थे। ठीक राष्ट्र पति भवन के चौराहे को पार कर, जो पहला मकान पड़ता था, उसकी पहली मंजिल पर, पूज्य दद्दा को एक फ्लैट , भारत सरकार द्वारा, रहने के लिए दिया गया था। दद्दा , गर्मी की छुट्टियों के संसदीय सत्र में, कुछ माह के लिए , अपने मूल वतन , झांसी जा रहे थे। पर जब हम [ मेरी अम्मा , श्रीमती सुशीला नरेन शर्मा और हम ४ भाई , बहेन ] ३ दिनों के लम्बे प्रवास के बाद , देहरादून एक्सप्रेस [ जो हर स्टेशन पर रूक रूक कर , ३ दिनों के बाद बम्बई से देल्ही पहूँचती थी और ' एक्सप्रेस ' कहलाने के बिलकुल लायक नहीं थी ;-)) ] उस से यात्रा पूरी कर के, हम लोग, मतलब, मैं , लावण्या, मुझसे बड़ी बहन वासवी, छोटी बांधवी और भाई - परितोष और हमारी अम्मा, श्रीमती सुशीला नरेन्द्र शर्मा, ये हम सब , दद्दा के घर पहुंचे। वहां दद्दा से मिलते ही, हम सब बच्चों ने, उन्हें पैर छू कर, विधिवत प्रणाम किया। दद्दा ने हमारे झुके हुए सरों पर अपने कांपते हुए हाथ रख कर आशीर्वाद दिए। अम्मा को देख प्रस्सन्न हुए और कहा ,